CELEX: 62011TB0489
Language: hu
Date: 2011-10-14 00:00:00
Title: T-489/11. R. sz. ügy: A Törvényszék elnökének 2011. október 14-i végzése — Rousse Industry kontra Bizottság ( „Ideiglenes intézkedés — Állami támogatások — A támogatást a közös piaccal összeegyeztethetetlennek nyilvánító és visszatéríttetését elrendelő határozat — A végrehajtás felfüggesztése iránti kérelem — Alaki követelmények megsértése — Elfogadhatatlanság” )

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/19
            
         A Törvényszék elnökének 2011. október 14-i végzése — Rousse Industry kontra Bizottság
   (T-489/11. R. sz. ügy)
   (Ideiglenes intézkedés - Állami támogatások - A támogatást a közös piaccal összeegyeztethetetlennek nyilvánító és visszatéríttetését elrendelő határozat - A végrehajtás felfüggesztése iránti kérelem - Alaki követelmények megsértése - Elfogadhatatlanság)
   2011/C 355/35
   Az eljárás nyelve: bolgár
   
      Felek
   
   
      Felperes: Rousse Industry (Rusze, Bulgária) (képviselők: A. Angelov és S. Panov ügyvédek)
   
      Alperes: Európai Bizottság (képviselők: C. Urraca Caviedes és D. Stefanov meghatalmazottak)
   
      Az ügy tárgya
   
   A Bulgária által a Rousse Industry javára az államnak ki nem fizetett követelések formájában nyújtott támogatást (C 12/2010 és N 389/2009 állami támogatás) a belső piaccal összeegyeztethetetlen állami támogatásnak nyilvánító, 2011. július 13-i C(2011) 4903 végleges bizottsági határozat végrehajtásának annyiban való felfüggesztése iránti kérelem, amennyiben e határozat elrendeli e támogatás felperestől való visszatéríttetését.
   
      A végzés rendelkező része
   
   
               1.
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2.
            
            
               A Törvényszék elnöke a költségekről jelenleg nem határoz.